Zeci de elevi au fost eliminaţi pentru fraudă la Bacalaureat. Copiii ar fi copiat rezolvările subiectelor de pe Facebook.
Ministrul Cîmpeanu: Au copiat elevi de la licee din cinci judeţe. Profesorii supraveghetori din clasele unde s-a copiat sunt anchetați. Azi, la Bacalaureat, a avut loc proba la alegere a profilului.
S-a învățat, dar s-a și copiat!Azi, la Bacalaureat, la proba la alegere a profilului, zeci de elevi au fost eliminați, după ce au fost prinși că au copiat rezolvările subiectelor… de pe Facebook.Au făcut un grup în care au pus poze cu subiectele primite și au cerut de la ceilalți membri o rezolvare, pe care au și primit-o. Dar au primit și răspunsuri precum: "Mai bine ștergi postarea“, "Vedeți că s-a dat la știri că vă rezolvați subiectele pe grup“, sau "Link către poliție se poate?“. Au trișat elevii din cinci săli de clasă, de la cinci licee, din județele Brăila, Braşov, Gorj și Dolj.Și nu vor scăpa nepedepsiți: "Vor fi eliminaţi din examen şi vor avea interdicţia de a se mai prezenta un timp“, spune ministrul Educației Sorin Cîmpeanu.